Babí lom (prírodná rezervácia)

Babí lom je prírodná rezervácia ev. č. 189 medzi obcami Lelekovice v okrese Brno-venkov a Svinošice v okrese Blansko, ktorá zahŕňa skalnatý hrebeň s rovnomenným vrcholom. Oblasť spravuje AOPK Brno.

 Ochrana 
Dôvodom ochrany je zachovanie geomorfologicky i geologicky jedinečnej a pozoruhodnej lokality skalných útvarov s mozaikou prírode blízkych až prirodzených lesných spoločenstiev extrémnych stanovíšť, ktoré svojou rozlohou nemajú na spodnodevonských zlepencoch v Česku obdobu.

Na prevažnej ploche extrémneho stanovišťa zostala zachovaná mozaika lesných spoločenstiev borovice lesnej (Pinus sylvestris), duba zimného (Quercus petraea) a buka s prímesou ďalších drevín (javory, lipy, hraby) a to väčšinou v prírode blízkom až prirodzenom stave so zodpovedajúcim bylinným podrastom. Lokalita je významná aj ornitologicky.

 Turizmus  
Babí lom je skalnatý hrebeň, zdvíhajúci sa nad obcou Lelekovice. Má dva vrcholy, južný (521 m) a severný (562 m). Oba boli v minulosti využité pre vyhliadkové stavby. Obe stavby sa stali veľkou atrakciou okolia, zanikli však niekedy počas druhej svetovej vojny. V šesťdesiatych rokoch 20. storočia bola na Babom lome znovu postavená vyhliadková veža, ktorá slúži dodnes.

 Referencie 

 Pozri aj 
 Zoznam chránených území v okrese Brno-venkov
 Zoznam chránených území v okrese Blansko

 Iné projekty 

 Externé odkazy  
 Na BioLib.cz 
 Alas ceska.cz 

 Zdroj 

Kategória:Chránené územia v okrese Brno-venkov
Kategória:Chránené územia v okrese Blansko
Kategória:Skalné útvary v Česku
Kategória:Prírodné pamiatky v Česku
Kategória:Lelekovice
Kategória:Svinošice